খাইবার পাখতুনখোয়া
খাইবার পাখতুনখোয়া (), (KPK) (পূর্বনাম উত্তর-পশ্চিম সীমান্ত প্রদেশ)। এটি পাকিস্তানের চারটি প্রদেশের অন্যতম প্রদেশ। এর পশ্চিম ও দক্ষিণ দিকে কেন্দ্র শাসিত উপজাতীয় এলাকা, উত্তর-পূর্বে বাল্টিস্থান, পূর্বে আজাদ কাশ্মীর, দক্ষিণপূর্বে পাঞ্জাব ও রাজধানী ইসলামাবাদ, এবং উত্তর-পশ্চিমে আফগানিস্তান অবস্থিত। পাকিস্তানের বেলুচিস্তান প্রদেশ এর দক্ষিণ দিকে অবস্থিত। খাইবার পাখতুনখোয়া'র প্রাদেশিক রাজধানী এবং সবচেয়ে বড় শহর হলো পেশাওয়ার।আরো ভাষার মধ্যে কাশ্মীরি, শীনা, রোমানি, বুরুসাশকি, অয়াকহি, বাল্টি, বেলুচি, ব্রাহই, সিন্ধি এবং ইংরেজি (প্রশাসনিক এবং পর্যটনে) ব্যবহৃত হয়।
পাকিস্তানের জাতীয় প্রতীকসমূহ
পাকিস্তানের জাতীয় পতাকার নকশা করেন সৈয়দ আমিরুদ্দিন কেদোয়াই। এটি মুসলিগের লীগের পতাকার উপর ভিত্তি করে তৈরি করা হয়। পাকিস্তান স্বাধীনতা লাভের পূর্বে ১৯৪৭ সালের ১১ আগস্ট সাংবিধানিক পরিষদ কর্তৃক এই নকশা গৃহীত হয়। পতাকাটিকে পাকিস্তানের জাতীয় সঙ্গীতে উর্দুতে পারচাম-ই-সিতারা-ও-হিলাল (ক্রিসেন্ট ও তারকা খচিত পতাকা) বলা হয়। পতাকার গাঢ় সবুজ অংশটি মুসলিম সংখ্যাগরিষ্ঠতার প্রতীক এবং খাড়া সাদা অংশটি পাকিস্তানের ধর্মীয় সংখ্যলঘুদের প্রতীক। মধ্যভাগে উদীয়মান চাঁদ বা ক্রিসেন্ট পাকিস্তানের অগ্রগতির প্রতীক এবং পাঁচ কোনবিশিষ্ট সাদা তারকাটি জ্ঞান ও জ্ঞানেরআলোর প্রতীক। পতাকাটি ইসলাম, ইসলামী বিশ্ব ও ধর্মীয় সংখ্যালঘুদের অধিকারের প্রতি পাকিস্তানের অঙ্গীকারের প্রতীক। পাকিস্তানের স্বাধীনতা দিবস, প্রজাতন্ত্র দিবস সহ কিছু গুরুত্বপূর্ণ দিনে পতাকা উড্ডয়ন করা হয়। এছাড়া রাষ্ট্রপতি ও প্রধানমন্ত্রীসহ উধ্বত্বন অনেকের সরকারি বাসস্থান ও গাড়িতে পতাকা উড়ানো হয়।